फन वीक में फैंसी ड्रेस से बच्चों ने मोहा मन
आजदूधवाला, सब्जीवाला, माली, डाक्टर, पुलिस, इंजीनियर, नेता, किसान, खरगोश, शेर से चिन्मय विद्यालय का तपोवन सभागार भरा हुआ था। प्रातः चिन्मय विद्यालय के तपोवन सभागार में साप्ताहिक फन वीक कार्यक्रम शुरू किया गया। कक्षा प्रथम द्वितीय के बच्चे कई मनमोहक रुप धारण कर फैन्सी ड्रेस प्रतियोगिता में भाग लेने आ। कक्षा प्रथम का थीम - नेचर एवं कक्षा द्वितीय का थीम हमारे मददगार था। कक्षा एक में बच्चों ने प्रकृति की रक्षा एवं विकास पर आकर्षक वेश में अपने भावों को व्यक्त किया। बच्चों ने वृक्ष, अंगुर, सेव, संतरा, सूरजमुखी, गुलाब, गुलमोहर, सूर्य, चंद्रमा, तारे, खरगोश, भालू, शेर, बैल, बिल्ली बनकर निर्णायकों को प्रभावित किया। कक्षा द्वितीय के बच्चों ने समाज में हमारे मददगार का रुप धारण कर सभी का मन मोह लिया। नन्हें-नन्हें बच्चों ने डाक्टर, पुलिस अधिकारी, इंजीनियर, नर्स, शिक्षक, शिक्षिका, जज, वकील, दूधवाला, सफाई वाला, दर्जी, किसान, सब्जी वाला, फायरमैन, फौजी, गायक, एयर हाॅस्टेस बनकर लोगों को मोहा। फन वीक के फैन्सी ड्रेस प्रतियोगिता में कक्षा प्रथम से देवोजीत, निशिता कुमारी, प्रतीक गौतम, सौम्य साकेत, निहारिका सिंह, आयुश मिश्रा, देव कुमार, अनुष्का प्रिया, दीप्ति कुमारी, कक्षा द्वितीय से शुभांगी ओझा, नान्या, लक्षा पारिख, नैतिक, शिवांग वैभव , अनुष्का सिंह चंदेल, अनिकेतषयसवाल, अदिति शर्मा, श्रीवत्स नमन, राज आर्यन थे। विद्यालय के उप-प्राचार्य अशोक कुमार झा ने कहा कि बच्चों में असीम प्रतिभा होती है। जरूरत है इसे निखारने की। कार्यक्रम के संचालन में कविता सिन्हा, दीप्ति पारिख, मनीषा सिंह, पुष्पलता, मनीषा ठाकुर, सोमा ने महत्वपूर्ण सहयोग किया।
फैंसी ड्रेस प्रतियोगिता के दौरान विभिन्न वेशभूषाओं में अतिथियों के साथ स्कूल के नन्हे-मुन्ने बच्चे।
kas_Deva hin_Deva hin_Deva